Այստեղ, սակայն, ինչպես աշխատանքից կրճատվող հավաքարարների, դռնապանների, գործավարների եւ մյուսների դեպքում, Ա. Վարոսյանն աշխատանքի ծանրաբեռնվածության խնդիրը չշոշափեց: Այսուհանդերձ նա անցակալի համարեց այն փաստը, որ համայնքի արվեստի, գեղարվեստի, երաժշտական դպրոցների, մարզադպրոցի, մշակույթի ոլորտի 311 աշխատողներից 213-ը նվազագույն աշխատավարձ են ստանում եւ ասաց, որ դպրոցների ամբողջ մանկավարժական կազմի գործող 66 հազար դրամ դրույքը 2015թ.-ին կդառնա 75 հազար դրամ, այսինքն` կբարձրացվի ընդամենը 9 հազար դրամով: Դաստիարակների աշխատավարձի մեկ դրույքը սահմանվելու է 80 հազար դրամ, նախադպրոցական հաստատությունների մեկ խումբ ղեկավարող տնօրենի համար` 80 հազար, երկու խումբ ղեկավարողների համար` 85 հազար, իսկ մյուսների համար` 100 հազար դրամ աշխատավարձ: